Document ID: 32014D0216

TARYBOS ĮGYVENDINIMO SPRENDIMAS 2014/216/BUSP
2014 m. balandžio 14 d.
kuriuo įgyvendinamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 31 straipsnio 2 dalį,
atsižvelgdama į 2014 m. kovo 5 d. Tarybos sprendimą 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (1), ypač į jo 2 straipsnio 1 dalį,
kadangi:
(1)
2014 m. kovo 5 d. Taryba priėmė Sprendimą 2014/119/BUSP;
(2)
į Sprendimo 2014/119/BUSP priede pateiktą asmenų, subjektų ir įstaigų, kuriems taikomos ribojamosios priemonės, sąrašą turėtų būti įtraukta papildomų asmenų;
(3)
be to, turėtų būti iš dalies pakeista į Sprendimo 2014/119/BUSP priede pateiktą sąrašą įtrauktų trijų asmenų identifikuojamoji informacija;
(4)
todėl Sprendimo 2014/119/BUSP priedas turėtų būti atitinkamai iš dalies pakeistas,
PRIĖMĖ ŠĮ SPRENDIMĄ:
1 straipsnis
Šio sprendimo I priede išvardyti asmenys įtraukiami į Sprendimo 2014/119/BUSP priede pateiktą sąrašą.
2 straipsnis
Sprendimo 2014/119/BUSP priedas iš dalies keičiamas taip, kaip nustatyta šio sprendimo II priede.
3 straipsnis
Šis sprendimas įsigalioja jo paskelbimo Europos Sąjungos oficialiajame leidinyje dieną.
Priimta Liuksemburge 2014 m. balandžio 14 d.

Labels: 18
5